CELEX: 52018PC0264
Language: da
Date: 2018-05-07
Title: Forslag til RÅDETS FORORDNING om ændring af forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter

EUROPA-KOMMISSIONEN
            Bruxelles, den 7.5.2018
            COM(2018) 264 final
            Forslag til
            RÅDETS FORORDNING
            om ændring af forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter
            
               
         
         
            
               
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Autonome toldkontingenter er nødvendige for visse produkter, når produktionen i Den Europæiske Union ikke i tilstrækkelig grad opfylder EU-industriens behov. Der bør åbnes EU-toldkontingenter til nulsats eller nedsat sats for passende mængder, uden at ligevægten på markedet for disse produkter forstyrres.
               
               
                  Den 17. december 2013 vedtog Rådet for den Europæiske Union forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter for at sikre, at efterspørgslen i Unionen efter de pågældende produkter kan efterkommes på de bedst mulige betingelser.
               
               
                  Forordningen ajourføres hvert halve år med det formål at imødekomme EU-industriens behov. Kommissionen har med bistand fra Gruppen for Økonomiske Tarifspørgsmål gennemgået alle ansøgninger fra medlemsstaterne om autonome toldkontingenter.
               
               
                  Kommissionen skønner på grundlag af denne gennemgang, at det vil være berettiget at åbne autonome toldkontingenter for visse nye produkter, der p.t. ikke er opført i bilaget til Rådets forordning (EU) nr. 1388/2013. Hvad angår visse andre produkter er det nødvendigt at ændre produktbeskrivelsen for at tage hensyn til den seneste teknologiske udvikling eller at tilpasse den oprindelige kontingentmængde.
               
            
            
               •Sammenhæng med de gældende regler på samme område
            
            
               Dette forslag berører ikke lande, der har indgået en præferencehandelsaftale med Unionen, kandidatlande eller potentielle kandidater til præferenceaftaler med Unionen (f.eks. den generelle præferenceordning, handelsordningen for lande i Afrika, Vestindien og Stillehavet eller frihandelsaftaler).
            
            
               •Sammenhæng med Unionens politik på andre områder
            
            
               
                  Forslaget er i overensstemmelse med EU's politikker inden for landbrug, handel, erhverv, udvikling, miljø og eksterne forbindelser.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Retsgrundlaget for dette forslag er artikel 31 i traktaten om Den Europæiske Unions funktionsmåde.
               
            
            
               •Nærhedsprincippet (for områder, der ikke er omfattet af enekompetence)
            
            
               EU har enekompetence på det område, som forslaget vedrører. Nærhedsprincippet finder derfor ikke anvendelse.
            
            
               •Proportionalitetsprincippet
            
            
               
                  Forslaget er i overensstemmelse med proportionalitetsprincippet. De påtænkte foranstaltninger er i overensstemmelse med principperne om forenkling af procedurerne for erhvervsdrivende, der beskæftiger sig med udenrigshandel, som anført i Kommissionens meddelelse vedrørende autonome toldsuspensioner og toldkontingenter
                     1
                  . Denne forordning går ikke ud over, hvad der er nødvendigt for at nå de tilstræbte mål i overensstemmelse med artikel 5, stk. 4, i traktaten om Den Europæiske Union.
               
            
         
         
            
               •Valg af retsakt
            
            
               "Rådet fastsætter på forslag af Kommissionen toldsatserne i den fælles toldtarif", jf. artikel 31 i traktaten om Den Europæiske Unions funktionsmåde. Derfor er en forordning det rette instrument. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ordningen for autonome toldkontingenter var en del af en evalueringsundersøgelse om autonome toldsuspensioner
                     2
                  , der blev gennemført i 2013.
               
               
                  Det skyldes, at de to foranstaltninger ligner hinanden, bortset fra at toldkontingenter begrænser importmængden. I evalueringen blev det konkluderet, at den vigtigste begrundelse for ordningen stadig er gyldig. Omkostningsbesparelserne kan være betydelige for EU-virksomheder, der importerer varer under ordningen. Disse besparelser kan, afhængigt af hvilket produkt, hvilken virksomhed og hvilken sektor, der er tale om, medføre flere fordele, såsom en bedre konkurrenceevne, mere effektive produktionsmetoder samt skabelse eller opretholdelse af arbejdspladser i EU. Nærmere oplysninger om de besparelser, som denne forordning giver anledning til, kan findes i vedlagte finansieringsoversigt.
               
            
            
               •Høringer af interesserede parter
            
            
               Gruppen for Økonomiske Tarifspørgsmål, som består af delegationer fra alle medlemsstaterne samt Tyrkiet, bistod Kommissionen med at vurdere forslaget. Gruppen mødtes tre gange, før den nåede til enighed om ændringerne i forslaget.
            
            
               Gruppen vurderede nøje alle ansøgninger (nye eller vedrørende en ændring). Den undersøgte navnlig hvert enkelt tilfælde for at forhindre eventuel skade for producenterne i Unionen og samtidig styrke og konsolidere konkurrenceevnen for produktionen i EU. Evalueringen blev foretaget gennem drøftelser internt i Gruppen for Økonomiske Tarifspørgsmål, og medlemsstaterne konsulterede de berørte brancher, sammenslutninger, handelskamre og andre interesserede parter.
            
            
               Alle anførte kontingenter afspejler, hvad der blev aftalt under drøftelserne i Gruppen for Økonomiske Tarifspørgsmål. Der blev ikke peget på potentielt alvorlige risici, som kan gøre uoprettelig skade.
            
            
               •Konsekvensanalyse
            
            
               Den foreslåede ændring er af rent teknisk karakter og vedrører kun anvendelsesområdet for de kontingenter, der er anført i bilaget til Rådets forordning (EU) nr. 1388/2013. Der blev derfor ikke foretaget nogen konsekvensanalyse for dette forslag.
            
            
               •Grundlæggende rettigheder
            
            
               
                  Forslaget har ingen konsekvenser for de grundlæggende rettigheder.
               
            
            
               4.VIRKNINGER FOR BUDGETTET
            
            
               Forslaget har ingen finansielle virkninger for udgifterne, men har finansielle virkninger for indtægterne i form af ikkeopkrævet told svarende til et samlet beløb på ca. 0,8 mio. EUR om året. Virkningerne for de traditionelle egne indtægter på budgettet er 0,6 mio. EUR om året (80 % af 0,8 mio. EUR om året).
            
            
               Tabet af traditionelle egne indtægter vil blive opvejet af medlemsstaternes bidrag på basis af BNI.
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  De foreslåede foranstaltninger forvaltes inden for rammerne af Den Europæiske Unions integrerede toldtarif (TARIC) og anvendes af medlemsstaternes toldmyndigheder.
               
            
         
         
            
               Forslag til
            
            
               RÅDETS FORORDNING
            
            
               om ændring af forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 31,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)For at sikre tilstrækkelige og uafbrudte forsyninger af visse landbrugs- og industriprodukter, der ikke produceres i tilstrækkelige mængder i Unionen, og herved undgå at forstyrre markederne for disse produkter blev der med Rådets forordning (EU) nr. 1388/2013 åbnet for autonome toldkontingenter
                  3
               . Produkter i disse toldkontingenter kan importeres til Unionen til nulsats eller nedsat sats.
            
            
               (2)I Unionens interesse og i betragtning af, at identiske eller ækvivalente produkter eller substitutionsprodukter ikke produceres i tilstrækkelige mængder i Unionen, er det for syv nye produkter, som er opført i bilag I til denne forordning, nødvendigt at åbne toldkontingenter til nulsats i passende mængder. 
            
            
               (3)For så vidt angår otte yderligere produkter med løbenumrene 09.2700, 09.2624, 09.2647, 09.2648, 09.2682, 09.2696, 09.2697 og 09.2643 bør kontingentmængden forhøjes, idet en stigning er af interesse for de økonomiske operatører i Unionen. For så vidt angår tre produkter med løbenumrene 09.2676, 09.2876 og 09.2721 bør varebeskrivelsen ændres.
            
            
               (4)Forordning (EU) nr. 1388/2013 bør derfor ændres. For at undgå en afbrydelse af anvendelsen af ordningen for toldkontingenter bør ændringerne i denne forordning vedrørende toldkontingenterne for de omhandlede produkter finde anvendelse fra den 1. juli 2018. Nærværende forordning bør derfor træde i kraft snarest — 
            
            
               VEDTAGET DENNE FORORDNING:
            
            
               Artikel 1
            
            
               I bilaget til forordning (EU) nr. 1388/2013 ændres tabellen således:
            
            
               1)I første kolonne udgår alle asterisker (*).
            
            
               2)
                     Rækkerne med toldkontingenterne med løbenumrene 09.2726, 09.2728, 09.2684, 09.2730, 09.2732, 09.2734 og 09.2736, der er opført i bilag I til nærværende forordning, indsættes i overensstemmelse med rækkefølgen for KN-koderne i den pågældende tabels anden kolonne.
            
            
               3)
                     Rækkerne med toldkontingenterne med løbenumrene 09.2700, 09. 2624, 09.2647, 09.2648, 09.2682, 09.2696, 09.2697, 09.2676, 09.2876, 09.2721 og 09.2643 erstattes med de rækker, der er anført i bilag II til nærværende forordning.
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Den anvendes fra den 1. juli 2018.
            
         
         
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
            
               FINANSIERINGSOVERSIGT
            
            
               1.
                     FORSLAGETS BETEGNELSE
            
            
               Rådets forordning om ændring af forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter
            
            
               2.
                     BUDGETPOSTER
            
            
               Kapitel og artikel:
                  Kapitel 1 2 og artikel 1 2 0 — Told og andre afgifter, der er omhandlet i artikel 2, stk. 1, litra a), i afgørelse 2014/335/EU, Euratom
            
            
               Budgetteret beløb for 2018 (22 844 000 000 EUR)
            
            
               3.
                     FINANSIELLE VIRKNINGER
            
            
               ◻
                     Forslaget har ingen finansielle virkninger
            
            
               X
                     Forslaget har ingen finansielle virkninger for udgifterne, men har følgende finansielle virkninger for indtægterne:
            
            
               (i mio. EUR, 1 decimal)
            
            
                     
                        Budgetpost
                     
                  
                  
                     
                        Indtægt
                           4
                        
                     
                  
                  
                     
                        6-måneders-periode fra d/m/åååå
                     
                  
                  
                     
                        [År: andet halvår af 2018]
                     
                  
               
                     
                        Artikel 120
                     
                  
                  
                     
                        Virkninger for EU's egne indtægter
                     
                  
                  
                     
                        1.7.2018
                     
                  
                  
                     
                        - 0,6
                     
                  
               
            
               Bilag I indeholder syv nye produkter. Ikkeopkrævet told svarende til disse kontingenter og beregnet på basis af den forventede import i den anmodende medlemsstat udgør for perioden 1. juli 2018 til 31. december 2018 i alt 0,6 mio. EUR. 
            
            
               Ud fra ovenstående anslås det årlige indtægtstab på EU's budget som følge af denne forordning til 700 820 EUR (bruttobeløb inkl. opkrævningsomkostninger) x 0,8 = 560 656 EUR pr. halvår (nettobeløb).
            
            
               4.
                     FORHOLDSREGLER MOD SVIG
            
            
               Kontrol af den endelige anvendelse af nogle af de produkter, der er omfattet af denne rådsforordning, vil blive foretaget i henhold til artikel 254 i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen.
            
         
         
            
                  
                     (1)
                  
                        EUT C 363 af 13.12.2011, s. 6.
               
               
                  
                     (2)
                  
                        
                  http://ec.europa.eu/taxation_customs/common/publications/studies/index_en.htm
               
               
                  
                     (3)
                  
                        Rådets forordning (EU) nr. 1388/2013 af 17. december 2013 om åbning og forvaltning af autonome EU-toldkontingenter for visse landbrugs- og industriprodukter og om ophævelse af forordning (EU) nr. 7/2010 (EUT L 354 af 28.12.2013, s. 319). 
               
               
                  
                     (4)
                  
                        Med hensyn til EU's traditionelle egne indtægter (landbrugsafgifter, sukkerafgifter, told) opgives beløbene netto, dvs. bruttobeløb, hvorfra der er trukket opkrævningsomkostninger på 20 %.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den7.5.2018
            COM(2018) 264 final
            BILAG
            til
            Forslag til Rådets forordning
            om ændring af forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter
            
               
         
         
            
               BILAG I
            
            
            
               I tabellen i bilaget til forordning (EU) nr. 1388/2013 indsættes følgende rækker i overensstemmelse med rækkefølgen for KN-koderne i tabellens anden kolonne:
            
            
                     
                        Løbenr.
                     
                  
                  
                     
                        KN-kode
                     
                  
                  
                     
                        TARIC
                     
                  
                  
                     
                        Varebeskrivelse
                     
                  
                  
                     
                        Kontingentperiode
                     
                  
                  
                     
                        Kontingentmængde
                     
                  
                  
                     
                        Kontingenttoldsats (%)
                     
                  
               
                     
                        '09.2726
                     
                  
                  
                     
                        ex 2906 11 00
                     
                  
                  
                     
                        10
                     
                  
                  
                     
                        Levomenthol (INN) (CAS RN 2216-51-5)
                     
                  
                  
                     
                        01.07. - 31.12.
                     
                  
                  
                     
                        185 tons
                     
                  
                  
                     
                        0 %'
                     
                  
               
                     
                        '09.2728
                     
                  
                  
                     
                        ex 2915 90 70
                     
                  
                  
                     
                        85
                     
                  
                  
                     
                        Ethyltrifluoracetat (CAS RN 383-63-1)
                     
                  
                  
                     
                        01.07. - 31.12.
                     
                  
                  
                     
                        200 tons
                     
                  
                  
                     
                        0 %'
                     
                  
               
                     
                        '09.2684
                     
                  
                  
                     
                        ex 2916 39 90
                     
                  
                  
                     
                        28
                     
                  
                  
                     
                        2,5-dimethylphenylacetylchlorid (CAS RN 55312-97-5)
                     
                  
                  
                     
                        01.07. - 31.12.
                     
                  
                  
                     
                        125 tons
                     
                  
                  
                     
                        0 %'
                     
                  
               
                     
                        '09.2730
                     
                  
                  
                     
                        ex 2921 59 90
                     
                  
                  
                     
                        80
                     
                  
                  
                     
                        4,4'-methandiyldianilin (CAS RN 101-77-9) i form af granulat, til brug ved fremstilling af præpolymerer
                     
                     
                         (2)
                     
                  
                  
                     
                        01.07. - 31.12.
                     
                  
                  
                     
                        100 tons
                     
                  
                  
                     
                        0 %'
                     
                  
               
                     
                        '09.2732
                     
                  
                  
                     
                        ex 2933 39 99
                     
                  
                  
                     
                        66
                     
                  
                  
                     
                        Fluazinam (ISO) (CAS RN 79622-59-6) af renhed på 98,5 vægtprocent eller derover
                     
                  
                  
                     
                        01.07. - 31.12.
                     
                  
                  
                     
                        100 tons
                     
                  
                  
                     
                        0 %'
                     
                  
               
                     
                        '09.2734
                     
                  
                  
                     
                        ex 7409 19 00
                     
                  
                  
                     
                        20
                     
                  
                  
                     
                        Plader eller ark bestående af
                     
                     
                  
                  
                     
                        01.07. - 31.12.
                     
                  
                  
                     
                        3 500 000 stk.
                     
                  
                  
                     
                        0 %'
                     
                  
               
                     
                        '09.2736
                     
                  
                  
                     
                        ex 7607 11 90
                     
                  
                  
                     
                        83
                     
                  
                  
                     
                        Bånd eller folie af en legering af aluminium og magnesium:
                     
                     
                        til brug ved fremstilling af lameller til persienner
                     
                     
                         (2)
                     
                  
                  
                     
                        01.07. - 31.12.2018
                     
                  
                  
                     
                        300 tons
                     
                  
                  
                     
                        0 %'
                     
                  
               
            
                     
                        (2)
                     
                  
                  
                     
                        Denne toldsuspension forudsætter toldtilsyn med den særlige anvendelse i overensstemmelse med artikel 254 i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
                     
                  
               
            
               BILAG II
            
            
            
               I tabellen i bilaget til forordning (EU) nr. 1388/2013 erstattes rækkerne for toldkontingenterne med løbenr. 09.2700, 09.2624, 09.2647, 09.2648, 09.2682, 09.2696, 09.2697, 09.2676, 09.2876, 09.2721 og 09.2643 af følgende:
            
            
                     
                        Løbenr.
                     
                  
                  
                     
                        KN-kode
                     
                  
                  
                     
                        TARIC
                     
                  
                  
                     
                        Varebeskrivelse
                     
                  
                  
                     
                        Kontingentperiode
                     
                  
                  
                     
                        Kontingentmængde
                     
                  
                  
                     
                        Kontingenttoldsats (%)
                     
                  
               
                     
                        '09.2700
                     
                  
                  
                     
                        ex 2905 12 00
                     
                  
                  
                     
                        10
                     
                  
                  
                     
                        Propan-1-ol (propylalkohol) (CAS RN 71-23-8)
                     
                  
                  
                     
                        01.01. - 31.12.
                     
                  
                  
                     
                        15 000 tons
                     
                  
                  
                     
                        0 %'
                     
                  
               
                     
                        '09.2624
                     
                  
                  
                     
                        2912 42 00
                     
                  
                  
                     
                  
                  
                     
                        Ethylvanillin (3-ethoxy-4-hydroxybenzaldehyd) (CAS RN 121-32-4) 
                     
                  
                  
                     
                        01.01. - 31.12.
                     
                  
                  
                     
                        1 950 tons
                     
                  
                  
                     
                        0 %'
                     
                  
               
                     
                        '09.2647
                     
                  
                  
                     
                        ex 2918 29 00
                     
                  
                  
                     
                        80
                     
                  
                  
                     
                        Pentaerythritol-tetrakis(3-(3,5-di-tert-butyl-4-hydroxyphenyl)propionat) (CAS RN 6683-19-8)
                     
                     
                        til brug ved fremstilling af "one pack"-stabilisatorer baseret på pulverblandinger til forarbejdning af PVC
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        140 tons
                     
                  
                  
                     
                        0 %'
                     
                  
               
                     
                        '09.2648
                     
                  
                  
                     
                        ex 2920 90 10
                     
                  
                  
                     
                        70
                     
                  
                  
                     
                        Dimethylsulfat (CAS RN 77-78-1)
                     
                  
                  
                     
                        01.01. - 31.12.
                     
                  
                  
                     
                        18 000 tons
                     
                  
                  
                     
                        0 %'
                     
                  
               
                     
                        '09.2682
                     
                  
                  
                     
                        ex 2921 41 00
                     
                  
                  
                     
                        10
                     
                  
                  
                     
                        Anilin af renhed på 99 vægtprocent og derover (CAS RN 62-53-3)
                     
                  
                  
                     
                        01.01. - 31.12.
                     
                  
                  
                     
                        150 000 tons
                     
                  
                  
                     
                        0 %'
                     
                  
               
                     
                        '09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Decan-5-olid (CAS RN 705-86-2)
                     
                  
                  
                     
                        01.01. - 31.12.
                     
                  
                  
                     
                        6 000 kg
                     
                  
                  
                     
                        0 %'
                     
                  
               
                     
                        '09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Dodecan-5-olid (CAS RN 713-95-1)
                     
                  
                  
                     
                        01.01. - 31.12.
                     
                  
                  
                     
                        6 000 kg
                     
                  
                  
                     
                        0 %'
                     
                  
               
                     
                        '09.2676
                     
                  
                  
                     
                        ex 3204 17 00
                     
                  
                  
                     
                        14
                     
                  
                  
                     
                        Præparater på basis af farvestoffet C.I. Pigment Red 48:2 (CAS RN 7023-61-2) med et indhold heraf på 60 vægtprocent eller derover, men på mindre end 85 vægtprocent
                     
                  
                  
                     
                        01.01. - 31.12.
                     
                  
                  
                     
                        50 tons
                     
                  
                  
                     
                        0 %'
                     
                  
               
                     
                        '09.2876
                     
                  
                  
                     
                        ex 3811 29 00
                     
                  
                  
                     
                        55
                     
                  
                  
                     
                        Tilsætningsstoffer, der består af reaktionsprodukter af diphenylamin og forgrenede nonener:
                     
                     
                        anvendes i fremstillingen af smøreolier
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        900 tons
                     
                  
                  
                     
                        0 %'
                     
                  
               
                     
                        '09.2721
                     
                  
                  
                     
                        ex 5906 99 90
                     
                  
                  
                     
                        20
                     
                  
                  
                     
                        Vævet og lamineret tekstilstof, gummeret, med følgende egenskaber:
                     
                     
                        anvendes til fremstilling af foldetag til motorkøretøjer
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        375 000 m²
                     
                  
                  
                     
                        0 %'
                     
                  
               
                     
                        '09.2643
                     
                  
                  
                     
                        ex 8504 40 82
                     
                  
                  
                     
                        30
                     
                  
                  
                     
                        Strømforsyningskort til brug ved fremstilling af varer henhørende under pos. 8521 og 8528
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        15 000 000 stk.
                     
                  
                  
                     
                        0 %'
                     
                  
               
            
                     
                        (2)
                     
                  
                  
                     
                        Denne toldsuspension forudsætter toldtilsyn med den særlige anvendelse i overensstemmelse med artikel 254 i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).